b'\n_START_ARTICLE_\nLadcykel\n_START_PARAGRAPH_\nEn ladcykel er en type cykel karakteriseret ved at v\xc3\xa6re monteret med et lad. Dette lad kan dreje sammen med styret, alts\xc3\xa5 helt uafh\xc3\xa6ngigt i forhold til stellet, eller v\xc3\xa6re monteret som en del af stellet. Der findes sm\xc3\xa5 og store lad, som er lavet af krydsfiner med en vandafvisende overflade, eller af termoplast._NEWLINE_Der findes forskellige varianter af ladcyklen hvor den mest kendte er den med h\xc3\xb8j kasse. Nogle af disse har b\xc3\xa6nkes\xc3\xa6de_NEWLINE_til b\xc3\xb8rn, og nogle bruges ligeledes som cykeltaxier. Mindre kendt er en model med lav kasse._NEWLINE_Foruden de trehulede findes ogs\xc3\xa5 tohjulede ladcykler, hvor kassen sidder mellem for- og baghjul. Denne version er noget l\xc3\xa6ngere, til geng\xc3\xa6ld er den smallere hvilket skyldes at der ikke sidder hjul p\xc3\xa5 hver side af kassen, som ogs\xc3\xa5 er smallere. En longjohn er en s\xc3\xa5dan tohjulet ladcykel.'